|  |
| --- |
| **Sovellus/väline**    Ohjausvideoiden tekeminen  **Työväline esimerkkejä**   * Videokamera, GoPro-kamera ja Action-kamera * Screencast-O-Matic (ruutukaappausvideoiden tekeminen ja jakaminen) * Adobe Spark (liikkuvaa ja still-kuvaa yhdistävien videoiden tekeminen) * 360 virtuaalikierros Thinglinkillä (virtuaalikierrokset) |
| **Missä ohjausprosessin vaiheessa voidaan käyttää?**  Ennen   * Perehdytysmateriaalin tekeminen opiskelijoille ja työpaikkaohjaajille (info- ja opasvideot) * Opetusmateriaalien (esim. luennot/infoklipit) tekeminen opiskelijoille (videoihin mahd. palata uudelleen) * Thinglink mahdollistaa virtuaalikierroksen oppimisympäristössä tai missä tahansa rakennuksessa (esim. oppilaitoksessa tai oppilaitoksen työsalissa, työpaikkaan tai työsaliin tai koulutuksen järjestäjän palveluihin tutustuminen) toimien opetus/ohjausmateriaalina   Aikana   * Työpaikalla oppimisen etäohjaus reaaliajassa * Videot opetus-, ohjaus- ja perehdytysmateriaalina työpaikkaohjaajalle ja opiskelijalle * Näytön dokumentointi ja osaamisen arviointi (esim. osaamisen näkyväksi tekeminen, kun ohjaaja ei ole fyysisesti paikalla)   Jälkeen   * Arvioinnin tukena * Palautevideot |
| **Miksi?**  Videot ovat ajasta ja paikasta riippumattomia välineitä.  Videoiden jakaminen kätevästi eri kanavissa.  Voidaan hyödyntää myös etäällä olevien opiskelijoiden ohjaukseen.  Liikkumisen mahdollistavat kameraratkaisut auttavat tallentamaan työskentelyn tavalla, johon pelkkä mobiililaite ei riitä. |
| **Miten?**  Jokainen ohjelma vaatii erilaisen sovelluksen, laitteet, lisälaitteet ja lisäohjelmistot.  Opettaja tai opiskelija huolehtii kaikki kuvaukseen tarvittavat luvat ja noudattaa niitä. On myös hyvä tiedostaa, että kaikki työpaikat ja -tehtävät eivät mahdollista kuvaamista yksityisyydensuojan (esim. potilastyö) tai yrityssalaisuuden turvaamisen vuoksi tai kuvaus voi onnistua työnantajapuolen osalta vain tietyin erityisjärjestelyin.  Opiskelijalla ja opettajalla tulee olla riittävät digi- ja mediataidot sujuvan, tietoturvallisen ja tekijänoikeuksia kunnioittavan työskentelyn toteuttamiseksi. |
| **Mitä vaatii?**   * Kuvaukseen sopivan kameran valinnassa kannattaa huomioida mahdolliset lisälaitetarpeet (kypäräkiinnitys, rintakiinnitys, jalusta, vakautin ym.) sekä mahdollisuus ohjata kameraa mobiililaitteella. * Opettaja tarvitsee tietokoneen/mobiililaitteen, jolla voi seurata striimausta sovittuun aikaan ja pääsyn sovittuun toistopalveluun, johon opiskelija striimaa työskentelyään. * Jos dokumenttia on tarpeen katsoa myöhemmin, tarvitsee opiskelija esim. Youtube-tilin, jonne tallentaa kuvatun materiaalin ja josta hän voi jakaa sitä linkin avulla opettajalle/ työpaikkaohjaajalle. * GoPro: Editointiohjelma (klippien laatu, pituus, mitä tai ketä kuvataan, voiceover, musiikki käyttöoikeuksineen). * 360-kuvia ja 360-videoiden kuvaamista varten tarvitset 360-kameran (esim. Ricoh theta), Tripod-kuvausjalustan (ei pakollinen), iPhone tai Android puhelimen ja Theta Appsin puhelimeen. * Screencast: Ilmaisen version saa käyttöön osoitteesta [http://screencast-o-matic.com](http://screencast-o-matic.com/). Ilmaisversiota voi käyttää, joko rekisteröityneenä tai ilman rekisteröitymistä. Ilmaisversiolla voit tehdä vain 15 minuutin mittaisen videon, eikä sinulla ole mahdollisuutta videoeditointiin. Maksullisella versiolla ei ole rajoitusta. * Spark: Työkalu on mahdollista saada käyttöön ilmaiseksi rekisteröitymällä olemassa olevilla tunnuksilla (Facebook, Google, Adobe ID, e-mail) käyttäjäksi osoitteessa: <https://spark.adobe.com/> * Thinglink: Thinglinkiin voi tutustua ja sitä voi käyttää ilmaiseksi rekisteröitymällä olemassa olevilla tunnuksilla (Facebook, Google, Adobe ID, e-mail) käyttäjäksi osoitteessa: <https://www.thinglink.com/> Materiaalin jakaminen ei kuitenkaan onnistu ilmaisella lisenssillä, vaan se vaatii maksullisen Professional-lisenssin. Oppilaitoksella voi olla henkilöstölle yhteinen Edu-tili Thinglinkkiin, josta se voi jakaa käyttäjilleen tunnuksia. |
|  |